
  Republika Hrvatska
Trgovački sud u Osijeku
 Osijek, Zagrebačka 2


R E P U B L I K A  H R V A T S K A

R J E Š E N J E


	Trgovački sud u Osijeku, po stečajnoj sutkinji Nadi Roso, u stečajnom postupku nad dužnikom Lovačko društvo "Dubovac" u likvidaciji, Karlovac, Borlin 57, OIB: 68278537131, registarski broj 04000095, dana 4. siječnja 2019. g.,  
		
r i j e š i o   j e
	
	1.	Pozivaju se osobe koje imaju pravni interes za provedbom stečajnog postupka nad dužnikom Lovačko društvo "Dubovac" u likvidaciji, Karlovac, Borlin 57, OIB: 68278537131, registarski broj 04000095 da u roku od 15 dana od dana objave ovog rješenja na e-oglasnoj ploči Trgovačkog suda u Osijeku solidarno uplate na sudski depozit ovog suda broj HR31 2390 0011 3000 0020 0 s pozivom na broj HR05 1759-18 kod Hrvatske poštanske banke iznos od 20.000,00 kn, na ime predujma za pokriće troškova kako prethodnog tako i otvorenog stečajnog postupka a koji iznos se sastoji od: trošak nagrade stečajnom upravitelju 10.000,00 kn, knjigovodstveni  poslovi 6.000,00 kn, trošak arhiviranja dokumentacije i ostali troškovi 4.000,00 kn  ukupno 20.000,00 kn, te da u istom roku potvrdu o uplati dostave u sudski spis.
2.	Ako vjerovnici dužnika ne postupe u skladu s točkom prvom ovog rješenja, stečajni sudac će donijeti odluku o otvaranju i zaključenju stečajnog postupka. U tom se slučaju stečajni postupak neće provesti i na odgovarajući će se način primijeniti odredba članka 132 Stečajnog zakona (NN 71/15).
3.	Ako se stečajni postupak zaključi u skladu s odredbom članka 132 Stečajnog zakona, a dužnik nema sredstava za pokriće najnužnijih troškova, sredstva će se isplatiti na teret predujmljenih sredstava.


Obrazloženje


           Predlagatelj - dužnik,  podnio je dana 9. ožujka 2018. g. prijedlog za otvaranje stečajnog postupka nad dužnikom Lovačko društvo "Dubovac" u likvidaciji, Karlovac, Borlin 57, OIB: 68278537131, registarski broj 04000095 navodeći da imovina dužnika nije dovoljna za namirenje obveza.
 
	Poslovni broj: 6 St-1759/18-7

Dana 27. prosinca 2018. g. dužnik je dostavio izvješće o financijsko-gospodarskom stanju dužnika i prokazni popis imovine dužnika od 24.12.2018. g. ovjerovljen kod javnog bilježnika Blanka Žaja iz Karlovca broj OV-5418/18 od 24.12.2018. g. iz kojeg proizlazi da dužnik nema nikakvu imovinu pa niti onu iz koje bi se mogli namiriti troškovi prethodnog a tako niti eventualno otvorenog stečajnog postupka. 

Budući da je iz dokumentacije koju je dostavio dužnik utvrđeno da dužnik nema imovine iz koje bi se mogli podmiriti troškovi kako prethodnog tako i otvorenog stečajnog postupka te budući da je iz prijedloga dužnika od 9. ožujka 2018. g. za otvaranje stečajnog postupka nad dužnikom razvidno da je dužnik nesposoban za plaćanje te je valjalo sukladno čl. 132 st. 1 Stečajnog zakona (NN 71/15) odlučiti kao u izreci pod točkom 1.


	U Osijeku 4. siječnja 2019. g.



Zapisničar: Danijela Sekulić		                                                STEČAJNA SUTKINJA
							   	                       Nada Roso


POUKA O PRAVNOM LIJEKU:
Protiv ovog rješenja nije dopuštena posebna žalba (čl. 42. st. 1. Stečajnog zakona).

DNA

1. e-oglasna ploča 
2. kal. 11.2.

